Fanny zu Reventlow

Fanny Liane Wilhelmine Sophie Auguste Adrienne Gräfin zu Reventlow (1871–1918) var en tysk forfatter, oversetter og maler. Hun er i dag er best kjent som en av de mest uortodokse stemmene i Europas tidlige kvinnebevegelse.


== Liv og virke ==
I den selvbiografiske romanen Ellen Olestjerne (1903) beskriver Reventlow barndomsår preget av et vedvarende opprør mot en kontrollerende mor, om ungdomstida i Lübeck med Ibsenklubben og sin første kjærlighet, de første årene i München, hennes inntreden i München-bohemen og fram til sønnen blir født.
En periode var hun medlem av Kosmikerkreis i München, ei gruppe intellektuelle som utviklet en doktrine om at forfallet i den vestlige sivilisasjonen skyldtes rasjonalitetens og avmytologiseringens virkning på kristendommen, og at veien ut av uføret var å vende tilbake til den europeiske kulturens hedenske grunnlag. Gruppa brøt tilslutt sammen i en heftig konflikt, en erfaring Reventlow skrev om i nøkkelromanen Herrn Dames Aufzeichnungen (1913).
Reventlow argumenterte for at de kvinneaktivistene som arbeidet for bedrede sosiale, politiske og økonomiske rettigheter for kvinner skadet saken ved å forsøke å viske ut og benekte de naturgitte forskjellene mellom kjønnene. Hun fastholdt at den beste framgangsmåten for kvinner til å oppnå samme sosiale status som menn var seksuell frihet og avskaffelse av ekteskapet som institusjon.


== Navneform ==
Navneformen Franziska er ikke riktig: fødselsattesten oppgir definitivt Fanny, et fullgodt fornavn i nordtyske og engelske adelskretser. I Sør-Tyskland var Fanny derimot en vanlig kjælenavn for Franziska, så da Reventlow kom til München begynte folk å bruke det de oppfattet som det korrekte og mer ærverdige Franziska. I dagbøker og brev kunne hun spille på de to navnene ved å framstille seg i rollene «Store-Franziska» og «Lille-Fanny».
I noen artikler publisert i Zürcher Diskuszjonen fra 1898 og 1899 brukte redaktøren Oskar Panizza den korrekte navneformen «Fanny Gräfin zu Reventlow», men alt hun publiserte i årene 1897 til 1917 bærer forfatterangivelsen F. Gräfin zu Reventlow – som dermed må betraktes som hennes selvvalgte forfatternavn.


== Verk i utvalg ==
Klosterjungen. Humoresken, med Otto Eugen Thossan (to noveller), Wigand, Leipzig 1897
Das Männerphantom der Frau (essay), i Zürcher Diskußionen 1898
Was Frauen ziemt (essay), under tittelen Viragines oder Hetären? i Zürcher Diskußionen 1899
Erziehung und Sittlichkeit (essay), i Otto Falckenberg, Das Buch von der Lex Heinze. Leipzig 1900
Ellen Olestjerne, J. Marchlewski, München 1903
Von Paul zu Pedro, Langen, München 1912
Herrn Dames Aufzeichnungen oder Begenheiten aus einem merkwürdigen Stadtteil", Langen, München 1913
Der Geldkomplex, Langen, München 1916
Das Logierhaus zur Schwankenden Weltkugel und andere Novellen, Langen, München 1917
Tagebücher (red. Irene Weiser, Jürgen Gutsch), Stutz, Passau 2006


== Referanser ==


== Kilder ==
(de) Ralph M. Köhnen: «Reventlow, Franziska Sophie Liane Auguste Adrienne Gräfin von.» I Neue Deutsche Biographie (NDB). Bind 21, Duncker & Humblot, Berlin 2003, ISBN 3-428-11202-4, s. 477 f. (digitalisering).
Katharina von Hammerstein: Franziska Gräfin zu Reventlow, fembio.org, Frauen-Biographieforschung (med litteraturangivelser og sitater).


== Litteratur ==
Ulla Egbringhoff: Franziska von Reventlow, Rowohlt Taschenbuch Verlag, 2000 ISBN 978-3499506147
Gunna Wendt: Franziska zu Reventlow. Die anmutige Rebellin: Biographie, Aufbau Taschenbuch, 2. opplag 24. januar 2011, ISBN 978-3746670843


== Eksterne lenker ==
(en) Fanny zu Reventlow – kategori av bilder, video eller lyd på Commons

(de) Verk av og om Fanny zu Reventlow i katalogen til det tyske nasjonalbiblioteket
(de) Verk av og om Fanny zu Reventlow i Deutsche Digitale Bibliothek
(de) Verk av Fanny zu Reventlow, zeno.org.
Verk av Fanny zu Reventlow i Projekt Gutenberg-DE